smcproject/ml-wiki-sentences huggingface dataset:
1999 ലെ പ്രസിഡന്റ് തിരഞ്ഞെടുപ്പിൽ ചിലി പ്രസിഡന്റ് സ്ഥാനത്തേക്ക് സ്വതന്ത്ര സ്ഥാനാർത്ഥിയായിരുന്നു ലാരൈൻ.
വിവിധ പരിസ്ഥിതി പ്രവർത്തകരുടെ പിന്തുണയോടെ, സ്ഥാനാർത്ഥിത്വം സമർപ്പിക്കാൻ ആവശ്യമായ ഒപ്പുകളുടെ 0.5% സ്വീകരിക്കാൻ അവർക്ക് കഴിഞ്ഞു.
തിരഞ്ഞെടുപ്പിൽ അവർക്ക് 31,319 വോട്ടുകൾ അഥവാ 0.44% വോട്ട് ലഭിച്ചു അഞ്ചാം സ്ഥാനത്തെത്തി.
മുൻ സെനറ്റർ അർതുറോ ഫ്രീയായിരുന്നു അവർക്കെതിരെയുളള സ്ഥാനാർത്ഥി.
ആദ്യ വോട്ടെടുപ്പിന് ഭൂരിപക്ഷമില്ലാത്തതിനാൽ റിക്കാർഡോ ലാഗോസും (പിപിഡി / സിപിഡി) ജോക്വിൻ ലാവനും (യുഡിഐ / ഐപിസി) തമ്മിൽ ഒരു തിരഞ്ഞെടുപ്പ് നടന്നു.
ലാരൈൻ, ഗ്ലാഡിസ് മാരിൻ (പിസിസി), ടോമസ് ഹിർഷ് (പിഎച്ച്) എന്നിവർ ചേർന്ന് കൺസേർട്ടാസിയൻ സഖ്യ സ്ഥാനാർത്ഥി റിക്കാർഡോ ലാഗോസിന് പിന്നിൽ പിന്തുണ നൽകി.
കൻസർവറ്റിവ് സ്ഥാനാർത്ഥിയായ ലാഗോസ് ലാവിനെ പരാജയപ്പെടുത്തി.
ലാരൈൻ വിവിധ സംഘടനകളുമായി പരിസ്ഥിതി ആക്ടിവിസം തുടരുകയാണ്.
പ്രധാനമായും സസ്റ്റെയിനേബിൾ ചിലി പ്രോഗ്രാമിൽ പ്രവർത്തിക്കുന്നു.
അതിൽ ഡയറക്ടറായി സേവനം അനുഷ്ഠിക്കുന്നു.
2001 മുതൽ നാഷണൽ എൻവയോൺമെന്റ് കമ്മീഷന്റെ കൺസൾട്ടേറ്റീവ് കൗൺസിൽ അംഗമായി സേവനമനുഷ്ഠിച്ചു (കോമിസിയൻ നാഷനൽ ഡെൽ മീഡിയ ആംബിയന്റ്, കൊണാമ).
പാസ്ക്വ ലാമ, ഐസൻ മേഖലയിലെ ഡാമുകൾ, ചിലിയുടെ ഊർജ്ജ പ്രതിസന്ധി പരിഹരിക്കുന്നതിനായി അവരുടെ രാജ്യത്ത് ആണവോർജ്ജം ഏർപ്പെടുത്തൽ തുടങ്ങിയ പദ്ധതികളുടെ ശക്തമായ എതിരാളിയായിരുന്നു അവർ.
ആരംഭത്തിൽ അടുപ്പം ഉണ്ടായിരുന്നിട്ടും ഇത് കൺസേർട്ടാസിയൻ സർക്കാരുകളിൽ നിന്ന് സ്വയം അകന്നുപോകാൻ കാരണമായി.
അവലംബം പുറംകണ്ണികൾ Sustainable Chile Program
സാറാ മൈൽസ്
സാറാ മൈൽസ് (ജനനം: 31 ഡിസംബർ 1941) ഒരു ഇംഗ്ലീഷ് നടിയാണ്.
ദ സെർവന്റ് (1963), ബ്ലോഅപ്പ് (1966), റയാൻസ് ഡോട്ടർ (1970), ദ മാൻ ഹൂ ലവ്ഡ് ക്യാറ്റ് ഡാൻസിങ് (1973), വൈറ്റ് മിസ്ചീഫ് (1987), ഹോപ്പ് ആൻഡ് ഗ്ലോറി (1987) എന്നീ ചിത്രങ്ങളിലെ വേഷങ്ങളിലൂടെയാണ് അവർ ചലച്ചിത്ര രംഗത്ത് അറിയപ്പെടുന്നത്.
റയാൻസ് ഡോട്ടറിലെ അഭിനയത്തിന് മൈൽസിന് മികച്ച നടിക്കുള്ള അക്കാദമി അവാർഡിന് നാമനിർദ്ദേശം ലഭിച്ചിരുന്നു.
തെക്ക് കിഴക്കൻ ഇംഗ്ലണ്ടിലെ എസെക്സിലെ ഇംഗേറ്റ്സ്റ്റോണിലാണ് സാറാ മൈൽസ് ജനിച്ചത്.
അവളുടെ സഹോദരൻ ചലച്ചിത്ര സംവിധായകനും നിർമ്മാതാവും തിരക്കഥാകൃത്തുമായ ക്രിസ്റ്റഫർ മൈൽസ് ആണ്.
എഞ്ചിനീയർമാരുടെ കുടുംബത്തിലെ ക്ലാരിസ് വെര റെമന്റ്, ജോൺ മൈൽസ് എന്നിവരായിരുന്നു മൈൽസിന്റെ മാതാപിതാക്കൾ.
പിതാവിന് തന്റെ ആദ്യ ഭാര്യയിൽ നിന്ന് വിവാഹമോചനം നേടാൻ സാധിക്കാതെയിരുന്നതിനാല് മൈൽസും അവളുടെ സഹോദരങ്ങളും പിതാവിൻറെ നിയമാനുസൃതമല്ലാത്ത കുട്ടികളായിരുന്നു.
അവലംബം ↑ A Right Royal Bastard, Sarah Miles, Macmillan, 1993, p. 26
സാറാ വാസെൻ ഇംഗ്ലീഷ് വിലാസം https://ml.wikipedia.org/wiki/Sarah_Vasen
ഗൈനക്കോളജി , ഒബ്സ്റ്റെട്രിക്സ് എന്നീ മേഖലകളിൽ പ്രത്യേക പരശീലനം സിദ്ധിച്ച ആദ്യത്തെ ജൂത വനിതാ വൈദ്യൻ ആയിരുന്നു സാറാ വാസെൻ (ജീവിതകാലം: മെയ് 21, 1870 ക്വിൻസി, ഇല്ലിനോയി - ഓഗസ്റ്റ് 21, 1944 ഗ്ലെൻഡി, കാലിഫോർണിയ).
16 വയസ്സുവരെ, സാറാ വാസൻ ക്വിൻസിയിലെ ഒരുൂ പൊതുവിദ്യാലയത്തിൽ പഠനത്തിന് ചേർന്നു.
പൊതുവിദ്യാലയത്തിലെ പഠനം പൂർത്തിയാക്കിയ ശേഷം വാസെൻ ഡോ. മെലിൻഡ നാഫൈഡ് ജർമ്മനോടൊപ്പം വിദ്യാഭ്യാസം ചെയ്യാൻ തുടങ്ങി.
അക്കാലത്ത് ക്വിൻസിയിൽ വൈദ്യശാസ്ത്രം പരിശീലിക്കുന്ന ആദ്യത്തെ വനിതാ ഡോക്ടർമാരിൽ ഒരാളായിരുന്നു നാഫൈഡ്.
അടുത്ത രണ്ട് വർഷത്തേക്ക് വാസൻ നാഫൈഡ് ജർമ്മനോടൊപ്പം വൈദ്യശാസ്തത്തിൽ പരിശീലനം നേടി.
1890-ൽ വാസൻ കിയോക്കക് കോളേജ് ഓഫ് മെഡിസിനിൽ വൈദ്യശാസ്ത്രം പഠിക്കാൻ ആരംഭിച്ചു.
ഗൈനക്കോളജി, പ്രസവ രീതികളിൽ പ്രത്യേക പഠനം നൽകുന്ന മെഡിക്കൽ കോളേജായിരുന്നു കിയോകുക്.
1892 മാർച്ച് 8 ന് കോളേജ് ചരിത്രത്തിൽ അദ്ദേഹം ബിരുദം നേടി.
1897-ൽ, വാസൻ ഫിലാഡൽഫിയയിലെ ബിരുദാനന്തര പരിശീലനത്തിൽ ചേർന്നു.
ഈ സമയത്ത്, വാസെ വൈദ്യപരിശീനം ആരംഭിക്കുകയും തുടർന്ന് ജൂത മെറ്റേണിറ്റി ഹൗസിൽ സൂപ്രണ്ട് ആയി നിയമിക്കപ്പെടുകയും ചെയ്തു.
സാറാ വിൻസി ഇംഗ്ലീഷ് വിലാസം https://ml.wikipedia.org/wiki/Sarah_Vinci
ഓസ്‌ട്രേലിയൻ വിമൻസ് നാഷണൽ വീൽചെയർ ബാസ്‌ക്കറ്റ്ബോൾ ലീഗിൽ പെർത്ത് വെസ്റ്റേൺ സ്റ്റാർസിനായി കളിക്കുന്ന 1 പോയിന്റ് വീൽചെയർ ബാസ്‌ക്കറ്റ്ബോൾ താരമാണ് സാറാ വിൻസി (ജനനം: ഡിസംബർ 4, 1991).
2011-ൽ ജപ്പാനിൽ നടന്ന ഒസാക്ക കപ്പിൽ കളിച്ച ഗ്ലൈഡേഴ്സ് എന്നറിയപ്പെടുന്ന ഓസ്‌ട്രേലിയ വനിതാ ദേശീയ വീൽചെയർ ബാസ്‌ക്കറ്റ്ബോൾ ടീമിനൊപ്പം അരങ്ങേറ്റം കുറിച്ചു.
വീൽചെയർ ബാസ്കറ്റ്ബോളിൽ ലണ്ടനിൽ നടന്ന 2012-ലെ സമ്മർ പാരാലിമ്പിക്‌സിൽ ഓസ്‌ട്രേലിയയെ പ്രതിനിധീകരിച്ച് വിൻസി വെള്ളി മെഡൽ നേടി.
പടിഞ്ഞാറൻ ഓസ്‌ട്രേലിയയിലെ പെർത്തിൽ 1991 ഡിസംബർ 4 ന് വിൻസി ജനിച്ചു.
സ്പൈന ബിഫിഡ വൈകല്യമുള്ള വിൻസി 2013-ലെ കണക്കനുസരിച്ച്, പടിഞ്ഞാറൻ ഓസ്‌ട്രേലിയയിലെ പെർത്തിൽ താമസിക്കുന്നു.
ഒരു വിദ്യാർത്ഥിയായ അവർ ഇതിനകം ടെക്നിക്കൽ ആന്റ് ഫർതെർ എഡ്യൂക്കേഷൻ (TAFE) ഇൻസ്റ്റിറ്റ്യൂട്ടിൽ ചേർന്നു.
അവിടെ അവർ ഡിജിറ്റൽ മീഡിയയിൽ ഒരു സർട്ടിഫിക്കറ്റ് നേടി.
കുട്ടികളുടെ ചാരിറ്റികളെ പിന്തുണയ്ക്കാൻ സഹായിക്കുന്നതിന് സാറാ ടെലിത്തൺ കമ്മ്യൂണിറ്റി സിനിമാശാലകളിൽ വോളന്റിയർ ആയി പ്രവർത്തിക്കുന്നു.
കരിയർ 2012-ലെ ലണ്ടൻ പാരാലിമ്പിക്‌സിൽ വിൻസി 2012-ലെ ലണ്ടൻ പാരാലിമ്പിക്‌സിൽ വിൻസി Wikinews reporters interview Australian Glider Leanne Del Toso, Sarah Vinci, Amber Merritt and Clare Nott
1 പോയിന്റ് വീൽചെയർ ബാസ്കറ്റ്ബോൾ കളിക്കാരിയാണ് വിൻസി.
2006 മുതൽ വീൽചെയർ ബാസ്കറ്റ്ബോൾ കളിക്കാൻ തുടങ്ങി.
2009-ൽ വിമൻസ് നാഷണൽ വീൽചെയർ ബാസ്കറ്റ്ബോൾ ലീഗിൽ (ഡബ്ല്യുഎൻ‌ഡബ്ല്യുബിഎൽ) പെർത്ത് വെസ്റ്റേൺ സ്റ്റാർസിൽ ചേർന്ന വിൻസി.
ക്ലബ്ബിനൊപ്പം 2013 സീസണിലും ഉണ്ടായിരുന്നു.
2010-ൽ, ലീഗിന്റെ ജൂനിയർ ചാമ്പ്യൻഷിപ്പായ കെവിൻ കൂംബ്സ് കപ്പ് നേടി.
അവരുടെ ടീം ന്യൂ സൗത്ത് വെയിൽസിനെ 63–58ന് തോൽപ്പിച്ചു.
2010-ൽ ഒരു ദേശീയ ടീം പരിശീലന ക്യാമ്പിൽ പങ്കെടുക്കാൻ വിൻ‌സി തിരഞ്ഞെടുക്കപ്പെട്ടു.
അടുത്ത വർഷം ജപ്പാനിൽ നടന്ന ഒസാക്ക കപ്പിൽ കളിച്ചപ്പോൾ ഗ്ലൈഡേഴ്സ് എന്നറിയപ്പെടുന്ന സാർവത്രികമായി അറിയപ്പെടുന്ന ദേശീയ ടീമിനൊപ്പം അരങ്ങേറ്റം കുറിച്ചു.
2011 ഏഷ്യ ഓഷ്യാനിയ റീജിയണൽ ചാമ്പ്യൻഷിപ്പ്, 2011-ലെ യു 25 ലോക ചാമ്പ്യൻഷിപ്പ്, , 2012-ലെ ബിടി പാരാലിമ്പിക് ലോകകപ്പ് എന്നിവയിൽ ജർമ്മനിക്കെതിരായ അവസാന മത്സരത്തിൽ പങ്കെടുത്തു.
വീൽചെയർ ബാസ്‌ക്കറ്റ്ബോളിൽ 2012-ലെ സമ്മർ പാരാലിമ്പിക്‌സിൽ ഓസ്‌ട്രേലിയയെ പ്രതിനിധീകരിച്ച് വിൻസിയെ തിരഞ്ഞെടുത്തു.
ജൂലൈ അവസാനം പെർത്തിലെ സ്റ്റേറ്റ് ബാസ്കറ്റ്ബോൾ സെന്ററിൽ നടന്ന ഒരു പാരാലിമ്പിക് വിടവാങ്ങൽ ചടങ്ങിൽ പങ്കെടുത്തു.
ഗ്രൂപ്പ് ഘട്ടത്തിൽ, 2012-ലെ സമ്മർ പാരാലിമ്പിക്‌സിൽ ഓസ്‌ട്രേലിയ വനിതാ ദേശീയ വീൽചെയർ ബാസ്‌ക്കറ്റ്ബോൾ ടീം ബ്രസീൽ , ഗ്രേറ്റ് ബ്രിട്ടൻ , , നെതർലാൻഡ്‌സ് എന്നിവയ്‌ക്കെതിരായ വിജയങ്ങൾ നേടിയെങ്കിലും കാനഡയോട് പരാജയപ്പെട്ടു.
ഗ്ലൈഡേഴ്സിന് 44–58 തോറ്റെങ്കിലും ഒരു വെള്ളി മെഡൽ നേടി.
ജപ്പാനിൽ നടന്ന 2013-ലെ ഒസാക്ക കപ്പിൽ, വിൻസിയും ഗ്ലൈഡേഴ്‌സും 2008, 2009, 2010, 2012 വർഷങ്ങളിൽ മുമ്പ് നേടിയ കിരീടം വിജയകരമായി നിലനിർത്തി.
സ്ഥിതിവിവരക്കണക്കുകൾ Season statistics Competition Season Matches FGM – FGA FG% 3FGM – 3FGA 3FG% FTM – FTA FT% PF Pts TOT AST PTS WNWBL 2009 17 16–39 41.0 — 0.0 2–6 33.3 9 34 1.8 0.4 2.0 WNWBL 2010 17 15–27 55.6 — 0.0 — 0.0 8 30 1.6 0.4 1.8 WNWBL 2011 19 35–106 33.0 — 0.0 3–13 23.1 14 73 3.3 1.5 3.8 WNWBL 2012 15 32–102 31.4 — 0.0 3–8 37.5 16 67 2.9 1.1 4.5 WNWBL 2013 19 31–91 34.1 — 0.0 4–11 36.4 17 66 1.8 0.4 2.0 Key FGM , FGA , FG% : field goals made, attempted and percentage 3FGM , 3FGA , 3FG% : three-point field goals made, attempted and percentage FTM , FTA , FT% : free throws made, attempted and percentage PF : personal fouls Pts , PTS : points , average per game TOT : turnovers average per game, AST : assists average per game ചിത്രശാല Sarah Vinci 2013 ജൂലൈയിൽ സിഡ്നിയിലെ ഗ്ലൈഡേഴ്സ് ആൻഡ് റോളേഴ്സ് വേൾഡ് ചലഞ്ചിൽ സാറാ വിൻസി 2012 ജൂലൈയിൽ സിഡ്‌നിയിൽ നടന്ന 2012 റോളേഴ്‌സ് ആൻഡ് ഗ്ലൈഡേഴ്‌സ് വേൾഡ് ചലഞ്ചിൽ വിൻസിയും സഹതാരം ആംബർ മെറിറ്റും വെസ്റ്റേൺ സ്റ്റാർസ് വനിതാ വീൽചെയർ ബാസ്കറ്റ്ബോൾ ടീമിലെ സാറാ വിൻസി.
സിഡ്നി, 14 ജൂലൈ 2013 അവലംബം Sarah Vinci എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
വിക്കിവാർത്തകളിൽ ബന്ധപ്പെട്ട വാർത്തയുണ്ട്: Wikinews interviews Australian Gliders Leanne Del Toso, Sarah Vinci, Amber Merritt, Clare Nott
സാറാ സിഡോൺസ് ആസ് ദി ട്രാജിക് മ്യൂസ് ഇംഗ്ലീഷ് വിലാസം https://ml.wikipedia.org/wiki/Sarah_Siddons_as_the_Tragic_Muse
1783-1784 കാലഘട്ടത്തിൽ ഇംഗ്ലീഷ് ചിത്രകാരനായ സർ ജോഷ്വ റെയ്‌നോൾഡ്‌സ് വരച്ച ഒരു ചിത്രമാണ് സാറാ സിഡോൺസ് ആസ് ദി ട്രാജിക് മ്യൂസ് അല്ലെങ്കിൽ മിസിസ് സിഡോൺസ്  ആസ് ദി ട്രാജിക് മ്യൂസ് .
1784-ൽ വരച്ച പതിപ്പ് ഹണ്ടിംഗ്ടൺ ലൈബ്രറി ആർട്ട് മ്യൂസിയത്തിലും 1789-ൽ റെയ്നോൾഡ്സിന്റെ സ്റ്റുഡിയോയിൽ നിന്നുള്ള ഒരു പുനർനിർമ്മാണം ഡൽവിച്ച് പിക്ചർ ഗാലറിയിലുമുണ്ട്.
സാറാ സിഡോൺസ് എന്ന നടിയെ മാതൃകയായി ഉപയോഗിച്ച് ദുരന്തത്തിന്റെ ദേവത മ്യൂസസ് മെൽപോമെൻ ആയി ചിത്രീകരിച്ചിരിക്കുന്നു.
സിഡോൺസ് ഒരു ഡയഡം ധരിക്കുകയും മുത്തുകൾ കൊണ്ട് അലങ്കരിച്ച 18-ാം നൂറ്റാണ്ടിലെ വസ്ത്രം ധരിക്കുകയും ചെയ്തിരിക്കുന്നു.
ഒരു വലിയ സിംഹാസനത്തിൽ ഇരിക്കുന്ന അവളുടെ പിന്നിൽ, സഹതാപവും ഭീകരതയും പ്രകടിപ്പിക്കുന്ന രൂപങ്ങൾ നിഴലിൽ നിൽക്കുന്നു.
അവലംബം Sources External links Sarah Siddons as the Tragic Muse on Google Arts Culture
സാറാ സിഡ്ഡൻസ് ഇംഗ്ലീഷ് വിലാസം https://ml.wikipedia.org/wiki/Sarah_Siddons
സാറാ സിഡ്ഡൻസ് ( née കെംബ്ലെ; 5 ജൂലൈ 1755 – 8 ജൂൺ1831) വെൽഷിൽ ജനിച്ച ഒരു ഇംഗ്ലീഷ് അഭിനേത്രിയായിരുന്നു.
പതിനെട്ടാം നൂറ്റാണ്ടിലെ ഏറ്റവും പ്രശസ്തമായ ദുഃഖാഭിനേത്രിയായി അറിയപ്പെട്ടു.
ജോൺ ഫിലിപ്പ് കെംബ്ലെ , ചാൾസ് കെംബ്ലെ , സ്റ്റീഫൻ കെംബ്ലെ , ആൻ ഹട്ടൻ , എലിസബത്ത് വിറ്റ് ലോക്ക് , എന്നിവരുടെ മൂത്ത സഹോദരിയും ഫന്നി കെംബ്ലെയുടെ ആന്റിയും ആയിരുന്നു.
ഷേക്സ്പിയർ കഥാപാത്രങ്ങളുടെ ചിത്രീകരണത്തിന് മാതൃകയായിരിക്കുന്നതിൽ വളരെ പ്രസിദ്ധയായിരുന്ന അവർ അഭിനയിച്ച ഷേക്സ്പിയർ കഥാപാത്രമായ ലേഡി മാക്ബെത്തിൻറെ അവരുടെ അതേ രൂപത്തിൽ നിർമ്മിച്ച മാർബിൾ പ്രതിമക്ക് സിഡ്ഡൻസ് മാതൃകയാകുകയും ഈ പ്രതിമ ലണ്ടനിലെ എൽജിൻ മാർബിൾസിൽ അവരെ കുറിച്ചുള്ള ഓർമ്മകൾക്ക് മങ്ങലേൽക്കാതെ സൂക്ഷിച്ചിരിക്കുന്നു.
1952-ൽ ചിക്കാഗോയിൽ സ്ഥാപിതമായ സാറാ സിഡ്ഡൻസ് സൊസൈറ്റി സാറാ സിഡ്ഡൻസ് അവാർഡ് വർഷം തോറും ഒരു പ്രശസ്ത നടിക്ക് സമ്മാനിക്കുന്നു.
ഒരു റോമൻ കത്തോലിക്, ആയ റോജർ കെമ്പിളിൻറെയും പ്രൊട്ടസ്റ്റൻറായ സാറാ "സാലി" വാർഡ്ൻറെയും മൂത്തമകളായി ബ്രെക്നോക്ക്ഷയർ, വെയിൽസ് , ബ്രെക്കണിൽ സാറ കെമ്പിൾ ജനിച്ചു.
സാറായും അവളുടെ സഹോദരിമാരും അമ്മയുടെ വിശ്വാസത്തിൽ വളർത്തി.
അവരുടെ സഹോദരന്മാർ അവരുടെ പിതാവിന്റെ വിശ്വാസത്തിൽ വളർന്നു.
റോജർ കെംബിൽ ഒരു ടൂറിങ് തീയറ്റർ കമ്പനിയായ വാർവിക്ക്ഷയർ കമ്പനി ഓഫ് കോമഡിയൻസ് മാനേജറായിരുന്നു.
Manor house at Guy's Cliffe , c.
കെമ്പിൾ കുടുംബത്തിലെ അംഗങ്ങളെ നാടക കമ്പനിയിൽ ഉൾപ്പെടുത്തിയിരുന്നെങ്കിലും, സിഡ്ഡൻസിനെ മാതാപിതാക്കൾ ഒരു തൊഴിൽ തിരഞ്ഞെടുക്കുന്നതിനെ ആദ്യം അംഗീകരിച്ചിരുന്നില്ല.
അക്കാലത്ത് അഭിനയം ഒരു സ്ത്രീക്ക് മാന്യമായ ഒരു തൊഴിലായി മാറാൻ തുടങ്ങിയിരുന്നു.
1770 മുതൽ 1773-ൽ വിവാഹിതയാകുന്നതുവരെ, സിഡ്ഡൻസ് ഒരു സ്ത്രീയുടെ വീട്ടു ജോലിക്കാരിയായും പിന്നീട് വാർവിക്കിലെ കുഗ്രാമമായ ഗൈസ് ക്ലിഫിലെ ലേഡീ മേരി ബെർറ്റി ഗ്രീറ്റ്ഹീഡിൻറെ കൂട്ടുകാരിയുമായിരുന്നു.
ലേഡി ഗ്രീറ്റ്ഹീഡ് അങ്കേസ്റ്റർ പ്രഭുവിന്റെ മകളായിരുന്നു.
അവരുടെ മകൻ ബെർറ്റി ഗ്രീറ്റ്ഹീഡ് ഒരു നാടകകൃത്തായിരുന്നു.
അദ്ദേഹം സിഡ്ഡൻസുമായുള്ള കുടുംബ സൗഹൃദം തുടർന്നു.
അവളുടെ കരിയറിന്റെ തുടക്കം 1782-ൽ ഡ്രൂറി ലെയ്‌നിലെ തിയേറ്റർ റോയലിൽ ആർതർ മർഫിയുടെ ദി ഗ്രീഷ്യൻ ഡാട്ടറിൽ സാറാ സിഡ്ഡൻസ് യൂഫ്രേഷ്യയായി
1774-ൽ തോമസ് ഓട്വേയുടെ വെനീസ് പ്രിസർവ്ഡിൽ ബെൽവിഡെറയായി സിഡ്ഡൻസ് തന്റെ ആദ്യ വിജയം നേടി.
ഇത് അവളെ നിക്കോളാസ് റോവിന്റെ ഫെയർ പെനിറ്റന്റിൽ കാലിസ്റ്റയായി കാണാൻ പ്രതിനിധിയായി അയച്ച ഡേവിഡ് ഗാരിക്കിന്റെ ശ്രദ്ധയിൽപ്പെടുത്തി.
അതിന്റെ ഫലമായി അവൾ തിയേറ്റർ റോയൽ‌, ഡ്രൂറി ലെയ്‌നിൽ പ്രത്യക്ഷപ്പെടാൻ കരാർ ചെയ്യപ്പെട്ടു.
അനുഭവപരിചയവും മറ്റ് സാഹചര്യങ്ങളും കാരണം, പോർട്ടിയയിലും മറ്റ് ഭാഗങ്ങളിലും ആദ്യമായി പ്രത്യക്ഷപ്പെട്ടത് അവർക്ക് വേണ്ടത്ര സ്വീകാര്യത ലഭിച്ചില്ല, കൂടാതെ അവളുടെ സേവനങ്ങൾ ആവശ്യമില്ലെന്ന് വ്യക്തമാക്കുന്ന ഒരു കുറിപ്പ് ഡ്രൂറി ലെയ്‌നിന്റെ മാനേജരിൽ നിന്ന് ലഭിച്ചു.
സ്വന്തം വാക്കുകളിൽ പറഞ്ഞാൽ, "പ്രശസ്തിക്കും ഭാഗ്യത്തിനും വിലകെട്ട സ്ഥാനാർത്ഥിയായി ഡ്രൂറി ലെയ്‌നിൽ നിന്ന് പുറത്താക്കപ്പെട്ടു".
1773-ൽ, 18 വയസ്സുള്ളപ്പോൾ, സാറാ നടൻ വില്ല്യം സിഡൺസിനെ വിവാഹം ചെയ്തു.
30 വർഷത്തിനു ശേഷം, 1802-ൽ വേർപിരിഞ്ഞതോടെ വിവാഹബന്ധം അനൗപചാരികമായി മാറി.
1808-ൽ വില്യം അന്തരിച്ചു.
സാറാ സിഡ്ഡൻസ് ഏഴു ഏഴുമക്കളെ പ്രസവിച്ചു, അവരിൽ അഞ്ചുപേർ അതിജീവിച്ചു: ഹെൻറി സിഡ്ഡൻസ് (1774–1815), എഡിൻബർഗ്ലെ ഒരു നടനും നാടക മാനേജരും സാറാ (സാലി) സിഡ്ഡൻസ് (1755–1803) മരിയ സിഡ്ഡൻസ് ( c. –1798) ഫ്രാൻസെസ് എമിലിയ സിഡ്ഡൻസ് (b. 1781), ശൈശവാവസ്ഥയിൽ മരിച്ചു എലിസബത്ത് ആൻ സിഡ്ഡൻസ് (1782–1788), കുട്ടിക്കാലത്ത് മരിച്ചു ജോർജ്ജ് ജോൺ സിഡ്ഡൻസ് (1785–1848), ഇന്ത്യയിലെ ഒരു കസ്റ്റംസ് ഉദ്യോഗസ്ഥൻ സിസിലിയ സിഡ്ഡൻസ് (1794–1868), 1833-ൽ ജോർജ്ജ് കോംബെ വിവാഹം കഴിക്കുകയും എഡിൻബർഗിൽ താമസിക്കുകയും ചെയ്തു ലെഗസി Gravestone of Sarah Siddons Wrought iron canopy over Siddons' grave അവലംബം
This article incorporates text from a publication now in the public domain : {{ cite encyclopedia }} : Invalid | ref=harv ( help ) കൂടുതൽ വായനയ്ക്ക് ബാഹ്യ ലിങ്കുകൾ Sarah Siddons എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
Works by സാറാ സിഡ്ഡൻസ് on Open Library at the Internet Archive Sarah Siddons Society
സിഖന്ദർ ഭക്ത് ഇംഗ്ലീഷ് വിലാസം https://ml.wikipedia.org/wiki/Sikander_Bakht
സിഖന്ദർ ഭക്ത് (24 ഓഗസ്റ്റ് 1918 – 23 ഫെബ്രുവരി 2004) ആദ്യം ഇന്ത്യൻ നാഷണൽ കോൺഗ്രസ്സിന്റെയും , ജനതാപാർട്ടിയുടെയും അവസാനം ഭാരതീയ ജനതാ പാർട്ടിയുടെയും നേതാവായിരുന്നു.
അദ്ദേഹം ഭാരതീയ ജനതാ പാർട്ടിയുടെ വൈസ് പ്രസിഡന്റായി പ്രവർത്തിച്ചു.
രാജ്യസഭയിൽ ആ പാർട്ടിയുടെ നേതാവായി പ്രവർത്തിച്ചു.
അടൽ ബിഹാരി വാജ്പേയി നയിച്ച എൻ ഡി എ ഗവൺമെന്റിൽ കാബിനറ്റ് പദവിയുള്ള മന്ത്രിയായിരുന്നു.
2000-ൽ ഇന്ത്യയുടെ രണ്ടാമത്തെ വലിയ ബഹുമതിയായ പദ്മവിഭൂഷൻ നൽകി അദ്ദേഹത്തെ ആദരിച്ചു.
2002 മുതൽ 2004 വരെ അദ്ദേഹം കേരള ഗവർണറായും സേവനമനുഷ്ഠിച്ചിട്ടുണ്ട്.
1918ൽ ഡൽഹിയിലാണ് സിഖന്ദർ ഭക്ത് ജനിച്ചത്.
അന്ന ആംഗ്ലോ അറബിക്ക് കോളെജ് എന്ന് അന്ന് അറിയപ്പെട്ടിരുന്ന സാക്കിർ ഹുസ്സൈൻ കോളെജിൽ നിന്നും ശാസ്ത്രത്തിൽ ബിരുദം നേടി.
ഡൽഹി യൂണിവേഴ്സിറ്റിയുടെ അറിയപ്പെടുന്ന ഹോക്കി കളിക്കാരനായിരുന്നു.
1952ൽ ഡൽഹി മുനിസിപ്പൽ കോർപ്പറേഷനിൽ കോൺഗ്രസ്സ് സ്ഥാനാർത്ഥിയായി മത്സരിച്ച് വിജയിച്ചു.
1968ൽ ഡൽഹി വൈദ്യുത വിതരണ സ്ഥാപനത്തിന്റെ ചെയർമാാനായി അവരോധിക്കപ്പെട്ടു.
1968ൽ കോൺഗ്രസ്സിന്റെ പിളർപ്പിനുശേഷം സംഘടനാ കോൺഗ്രസ്സിൽ നിലയുറപ്പിച്ചു.
അടിയന്തരാവസ്ഥാക്കാലത്ത് 25 June 1975ൽ അദ്ദേഹം അറസ്റ്റു ചെയ്യപ്പെട്ട്  റോഹ്തക്ക് ജയിലിൽ അടയ്ക്കപ്പെട്ടു.
1975 ഡിസംബറിൽ ആണു ജയിൽ വിമോചിതനായത്.
അതിനുശേഷം അദ്ദേഹം ജനതാപാർട്ടിയിൽ ചേർന്നു പ്രവർത്തിച്ചു.
1977 മാർച്ചിൽ ലോക്‌സഭയിലേയ്ക്ക് ജനതാപാർട്ടി സ്ഥാനാർത്ഥിയായി ചാന്ദ്നിചൗക്കിൽ നിന്നും തിരഞ്ഞെടുക്കപ്പെട്ടു.
തിരഞ്ഞെടുപ്പിനു ശേഷം അധികാരത്തിൽ വന്ന മൊറാർജി ദേശായി ഭക്തിനെ മരാമത്ത്, ഭവന വിതരണ പുനരധിവാസ മന്ത്രിയായി നിയമിച്ചു.
1979 ജൂലൈ വരെ അദ്ദേഹം ആ സ്ഥാനത്തിരുന്നു.
1980-ൽ ബി.ജെ.പി. രൂപവത്കരിയ്ക്കപ്പെട്ടപ്പോൾ അദ്ദേഹം അതിൽ ചേർന്നു.
ബി.ജെ.പിയിലെ അപൂർവ്വം മുസ്ലീം നേതാക്കളിലൊരാളായിരുന്നു ഭക്ത്.
1998 മുതൽ 2002 വരെ വാജ്പേയി മന്ത്രിസഭയിൽ മന്ത്രിയായി സേവനമനുഷ്ഠിച്ച ഭക്ത്, 2002 ഏപ്രിലിൽ രാജ്യസഭാംഗത്വം ഒഴിഞ്ഞു.
തൊട്ടുപിന്നാലെ  അദ്ദേഹത്തെ 2002ൽ കേരള ഗവർണ്ണറായി നിയമിച്ചു.
കേരളചരിത്രത്തിലെ ഏറ്റവും പ്രായം കൂടിയ ഗവർണറായിരുന്നു 83 വയസ്സും എട്ടുമാസവും പ്രായമുണ്ടായിരുന്ന ഭക്ത്.
2004 ഫെബ്രുവരിയിൽ ഗവർണ്ണറായിരിക്കുമ്പോൾ കേരളത്തിലെ തിരുവനന്തപുരത്തെ മെഡിക്കൽ കോളേജിൽ വച്ച് കുടൽസംബന്ധമായ ശസ്ത്രക്രിയയ്ക്കു വിധേയനായി.
അതിനെത്തുടർന്ന് ഗുരുതരമായ അണുബാധ അനുഭവപ്പെട്ട  അദ്ദേഹം ഫെബ്രുവരി 23 -ന്  അന്തരിച്ചു.
ഔദ്യോഗികപദവിയിലിരിക്കുമ്പോൾ മരിച്ച ആദ്യ ഗവർണ്ണർ ആയിരുന്നു സിഖന്തർ ഭക്ത്.
അന്നത്തെ പ്രസിഡന്റായിരുന്ന ഡോ. എ. പി. ജെ. അബ്ദുൽകലാം , പ്രധാനമന്ത്രിയായിരുന്ന എ. ബി. വാജ്പേയി, മുഖ്യമന്ത്രി എ. കെ. ആന്റണി തുടങ്ങി പ്രമുഖർ അദ്ദേഹത്തിന്റെ വിയോഗത്തിൽ അനുശോചിച്ചു.
സിഖ് സാമ്രാജ്യം ഇംഗ്ലീഷ് വിലാസം https://ml.wikipedia.org/wiki/Sikh_Empire
പത്തൊമ്പതാം നൂറ്റാണ്ടിന്റെ ആദ്യപകുതിയിൽ ഇന്ത്യൻ ഉപഭൂഖണ്ഡത്തിൽ നിലനിന്നിരുന്ന ശക്തമായ സാമ്രാജ്യമായിരുന്നു സിഖ് സാമ്രാജ്യം .
ഇന്നത്തെ പഞ്ചാബ് , കശ്മീർ എന്നിവ ഈ സാമ്രാജ്യത്തിന് കീഴിലായിരുന്നു.
1799-ൽ ലാഹോറിന്റെ നിയന്ത്രണമേറ്റ രഞ്ജിത് സിങ്ങിനു കീഴിൽ ഉദയംകൊണ്ട ഈ സാമ്രാജ്യം പഞ്ചാബ് മേഖലയും ചുറ്റുവട്ടവും 1849 വരെയുള്ള അരനൂറ്റാണ്ടുകാലം അടക്കിഭരിച്ചു.
മിസ്ലുകൾ എന്നറിയപ്പെട്ട, സ്വതന്ത്രമായ പഞ്ചാബി ജനവിഭാഗങ്ങളുടെ സംഘമായ ഖൽസയാണ് ഈ സാമ്രാജ്യത്തിന്റെ അടിസ്ഥാനശിലയായത്.
പത്തൊമ്പതാം നൂറ്റാണ്ടിന്റെ തുടക്കത്തിലെ സാമ്രാജ്യത്തിന്റെ പ്രതാപകാലത്ത്, അത് പടിഞ്ഞാറ് ഖൈബർ ചുരം വരെയും വടക്കോട്ട് കശ്മീർ വരെയും തെക്കുവശത്ത് സിന്ധ് വരെയും കിഴക്ക് തിബറ്റ് വരെയും വ്യാപിച്ചു.
സിഖ് സാമ്രാജ്യത്തിന്റെ രൂപീകരണത്തിന്റെ ആദ്യഘട്ടം, 1707-ൽ മുഗൾ ചക്രവത്തിയായ ഔറംഗസേബിന്റെ മരണവും ഒപ്പം ആ സാമ്രാജ്യത്തിന്റെ അധഃപതനത്തോടെയും ആരംഭിക്കുന്നു.
ഇത്, ഗുരു ഗോബിന്ദ് സിങ് രൂപം നൽകിയ സിഖ് ഖൽസ സൈന്യത്തിന്റെ പിൽക്കാലരൂപമായ ദൽ ഖൽസ സൈന്യത്തിന് മുഗളർക്കെതിരെയും പടിഞ്ഞാറ് പഷ്തൂണുകൾക്കെതിരെയും നേട്ടങ്ങളുണ്ടാക്കാൻ വൻ സാധ്യതയൊരുക്കി.
ഇക്കാലത്ത്, മിസ്ലുകൾ എന്നറിയപ്പെട്ട വിവിധ സംഘങ്ങളായിത്തിരിഞ്ഞിരുന്ന സിഖുകാർ സൈനികശക്തിയാർജ്ജിച്ച് മേഖലയിലെ വിവിധ നഗരങ്ങളുടെ മേൽ അധികാരം സ്ഥാപിച്ചിരുന്നു.
1799-ഓടെ ഇത്തരത്തിലുള്ള ഒരു മിസ്ലിന്റെ നേതാവായിരുന്ന രഞ്ജിത് സിങ്, എല്ലാ മിസ്ലുകളെയും ഏകീകരിക്കുകയും സ്വന്തം ഭരണത്തിനുകീഴിലാക്കുകയും ചെയ്തതോടെ സിഖ് സാമ്രാജ്യത്തിന് ഔദ്യോഗികമായ രൂപീകരണമായി.
സിഖ് സാമ്രാജ്യം നാല് പ്രവിശ്യകളായി തിരിച്ചിരുന്നു.
ലാഹോർ , മുൾത്താൻ , പെഷവാർ , കശ്മീർ എന്നിവയായിരുന്നു ഇവ.
പഞ്ചാബിന്റെ മഹാരാജാവായി പ്രഖ്യാപിച്ച രഞ്ജിത് സിങ്, തന്റെ സൈന്യത്തെ ആധുനികവൽക്കരിക്കുകയും യൂറോപ്യൻ മാതൃകകളെ അനുകരിച്ച് ഏറ്റവും മികച്ച പരിശീലവും ആയുധങ്ങളും നൽകുകയും ചെയ്തു.
രഞ്ജിത് സിങ്ങിന്റെ മരണത്തിനുശേഷം ശക്തനായ ഒരു പിൻഗാമിയുടെ അഭാവത്തിൽ സാമ്രാജ്യം രാഷ്ട്രീയപ്രതിസന്ധിയിലായി.
1840-കളുടെ രണ്ടാം പകുതിയിൽ നടന്ന ആംഗ്ലോ-സിഖ് യുദ്ധങ്ങൾ എന്നറിയപ്പെടുന്ന രണ്ട് യുദ്ധങ്ങളിലൂടെ ബ്രിട്ടീഷുകാർ സിഖ് സാമ്രാജ്യത്തിന് അന്ത്യം കുറിക്കുകയും പഞ്ചാബിനെ തങ്ങളുടെ നേരിട്ടുള്ള ഭരണത്തിൻകീഴിലാക്കുകയും ചെയ്തു.
ചരിത്രം രഞ്ജിത് സിങ് രഞ്ജിത് സിങ്
സിഖ് സാമ്രാജ്യത്തിന്റെ ഏറ്റവും ശക്തനായ രാജാവായിരുന്നു രഞ്ജിത് സിങ്.
ഗുജ്രൻവാലയിലെ ഒരു സിഖ് മിസ്ലിന്റെ നേതാവായിരുന്ന രഞ്ജിത്തിനെ ദുറാനികളുടെ പ്രതിനിധിയായി 1799 ഫെബ്രുവരിയിൽ സമാൻ ഷാ ദുറാനി ലാഹോറിൽ നിയമിക്കുകയായിരുന്നു.
ദുറാനികളുടെ ശക്തിക്ഷയം മുതലെടുത്ത രഞ്ജിത് പഞ്ചാബിലെ മറ്റു സിഖ് വിഭാഗങ്ങളെ ഒന്നിപ്പിച്ച് ശക്തിപ്രാപിക്കുകയും സാമ്രാജ്യം സ്ഥാപിക്കുകയും ചെയ്തു.
1839 വരെയുള്ള തന്റെ നാലുപതിറ്റാണ്ട് ഭരണകാലത്ത് സാമ്രാജ്യത്തെ 5 ലക്ഷം ചതുരശ്രകിലോമീറ്റർ വിസ്തൃതിയിലെത്തിക്കാൻ രഞ്ജിത്തിനായി.
യൂറോപ്യൻ ഉദ്യോഗസ്ഥരെ തന്റെ കീഴിൽ നിയമിച്ച് അവരുടെ മേൽനോട്ടത്തിൽ സൈന്യത്തെ യൂറോപ്യൻ മാതൃകയിൽ പരിഷ്കരിക്കുകയും ചെയ്തു.
ഈ സൈന്യം ഇന്ത്യയിലെ ബ്രിട്ടീഷ് നേതൃത്വത്തെപ്പോലും ഭയപ്പാടിലാക്കിയിരുന്നു.
അധികാരവടംവലി ഖഡക് സിങ് നാവോ നിഹാൽ സിങ് ഷേർ സിങ്
1839-ൽ രഞ്ജിത് സിങ് മരണമടഞ്ഞതിനുശേഷം സാമ്രാജ്യത്തിൽ അധികാരവടംവലി രൂക്ഷമായി.
രഞ്ജിത് സിങ്ങിന്റെ മക്കൾ, സഭാംഗങ്ങളിൽ ചിലർ, രണ്ട് റാണിമാർ, ഖൽസ സൈന്യം എന്നിവയായിരുന്നു ഈ വടംവലിയിലെ പ്രധാനകക്ഷികൾ.
അലസനും അഴിമതിക്കാരനുമായിരുന്ന മൂത്തമകൻ ഖഡക് സിങ് , അദ്ദേഹം മാത്രമാണ് രഞ്ജിത് സിങ്ങിന്റെ ആദ്യഭാര്യയിലെ ന്യായപ്രകാരമുള്ള ഒരേയൊരു പുത്രനെന്ന് അവകാശപ്പെട്ടു.
രജ്ഞിത് സിങ്ങിന് ഏറ്റവും പ്രിയപ്പെട്ട പുത്രനായിരുന്ന ഷേർ സിങ് , ഖഡക് സിങ്ങിന്റെ പുത്രനായ നാവോ നിഹാൽ സിങ് എന്നിവരായിരുന്നു രാജസ്ഥാനത്തിനുള്ള മറ്റു അവകാശികൾ.
രഞ്ജിത്തിന്റെ ആദ്യഭാര്യയിലുള്ള പുത്രൻ എന്ന അനുകൂലഘടകം ഷേർസിങ്ങിനുണ്ടായിരുന്നപ്പോൾ, ബുദ്ധിമാനും പുരോഗമനവാദിയുമായിരുന്നു  നാവോ നിഹാൽ സിങ് എന്ന് വിലയിരുത്തപ്പെടുന്നു.
ഡോഗ്ര ഹിന്ദു സഹോദരന്മാരായിരുന്ന ഗുലാബ് സിങ് , ധിയാൻ സിങ്, സുചേത് സിങ് എന്നിവരും ധിയാൻ സിങ്ങിന്റെ പുത്രനായ ഹീരാസിങ്ങും സഭാംഗങ്ങളിൽ പ്രമുഖരായിരുന്നു.
രഞ്ജിത് സിങ്ങിന്റെ മരണാനന്തരം ഗുലാബ് സിങ് തന്റെ തട്ടകം ജമ്മുവിലേക്ക് മാറ്റുകയും അവിടെ സ്വതന്ത്രമായി ഒരു ഡോഗ്ര സാമ്രാജ്യത്തിന്റെ ഭരണമാരംഭിക്കുകയും ചെയ്തു.
മറ്റുള്ളവർ ലാഹോറിൽ അധികാരത്തിൽത്തുടർന്നു.
സിഖ് പ്രഭുകുടുംബാംഗങ്ങളായ സന്ധാവാലിയകൾ, അട്ടാരിവാലകൾ, മജീഠിയകൾ എന്നിവർ മറ്റൊരു സമ്മർദ്ദവിഭാമായിരുന്നു.
ഹിന്ദു ഡോഗ്രകളും ഖൽസ സിഖുകാരും തമ്മിലുള്ള മതപരമായ സ്പർദ്ധകളും ഈ വടംവലിയിലെ പ്രധാനഘടകമായിരുന്നു.
ഒരു സംഘവുമായും കൂറില്ലാതെ ദർബാറിനോട് വിധേയത്വം പുലർത്തിയിരുന്നു ഒരു ശക്തമായ സംഘം കൂടിയുണ്ടായിരുന്നു.
ഈ സംഘത്തിലെ പ്രധാനിയായിരുന്നു വിദേശകാര്യങ്ങളുടെ ചുമതലക്കാരനായിരുന്ന ഫക്കീർ അസീസുദ്ദീൻ .
അദ്ദേഹത്തിന്റെ സഹോദരനും നികുതി കാര്യങ്ങളുടെ ചുമതലക്കാരനുമായ ഫക്കീർ നൂറുദ്ദീൻ , ധനകാര്യമന്ത്രിയായിരുന്ന കശ്മീരി ബ്രാഹ്മണൻ ദിവാൻ ദിനനാഥ് , സേനാനായകന്മാരിലൊരാളായ തേജ് സിങ് ഇവരെല്ലാം ഈ കൂട്ടത്തിൽപ്പെടുന്നു.
ഇക്കാലത്ത് അതൃപ്തരായ സൈന്യവും ഈ അധികാരവടംവലിയിലെ പ്രധാനകണ്ണിയായി മാറി.
1822-ൽ സൈന്യത്തെ അധുനികവൽക്കരിച്ചതിനുശേഷം, രഞ്ജിത് സിങ്ങിന് സൈനികർക്കുള്ള വേതനം പലപ്പോഴും കൃത്യമായി നൽകാനാവുന്നുണ്ടായിരുന്നില്ല.
സൈനികരിലെ അതൃപ്തിയും അനുസരണക്കേടും താഴേക്കിടയിലെ സൈനികരിൽ വളർന്നുവന്നു.
രഞ്ജിത്തിന്രെ മരണശേഷമുള്ള ഭരണ-സാമ്പത്തികരംഗങ്ങളിലെ പിടിപ്പുകേട് ഗുരുതരമായതിനെത്തുടർന്ന് സൈന്യം, തങ്ങളുടെ വേതനത്തിനായി കൊള്ളയടി ആരംഭിച്ചു.
മാത്രമല്ല അധികാരകേന്ദ്രങ്ങളിൽ, തങ്ങൾക്ക് കൂടുതൽ പണം നൽകുന്ന വിഭാഗത്തോട് കൂറ് കാണിക്കുകയും ചെയ്തു.
സൈനികർ അനുസരണക്കേട് കാണിക്കുകയും തഹ്ങളുടെ മേലുദ്യോഗസ്ഥരെ വധിക്കുകയും  വിവിധ നേധാക്കളുടെ നേതൃത്വത്തിൽ പഞ്ചായത്തുകൾ രൂപീകരിച്ച് വിലപേശുകയും ചെയ്തു.
ദർബാറിലെ വിദേശ ഉദ്യോഗസ്ഥർ മിക്കവാറും നാട്ടിലേക്ക് മടങ്ങി.
ബാക്കിയുള്ളവർക്ക് ഭീഷണികൾ ഉണ്ടാകുകയും ആക്രമിക്കപ്പെടുകയും ചെയ്തു.
സൈന്യത്തിനുമേലുള്ള കേന്ദ്രീകൃതനിയന്ത്രണം അയഞ്ഞതോടെ പ്രവിശ്യകളിലെ ഭരണാധികാരികൾ സ്വതന്ത്രരാവാനും തുടങ്ങി.
ഹസാരക്ക് ചുറ്റുമുള്ള യൂസഫ്സായ്, ഝെലത്തിനും സിന്ധുവിനും ഇടയിലുള്ള ബലൂചികൾ തുടങ്ങിയ ഗോത്രവർഗ്ഗക്കാർ കലാപങ്ങളുയർത്തി.
1839 മുതൽ 1846 വരെ ഈ അധികാരവടംവലി രക്തരൂഷിതമായി തുടർന്നു.
ഇന്ത്യയിൽ ഭരണത്തിലിരുന്ന ബ്രിട്ടീഷുകാർ , ഇത് പഞ്ചാബിനെ അവരുടെ സാമ്രാജ്യത്തേട് കൂട്ടിചേർക്കാനുള്ള അവസരമായും കരുതി.
രഞ്ജിത് സിങ്ങിന്റെ പിൻഗാമികൾ
രഞ്ജിത് സിങ്ങിനെ മരണത്തിന് തൊട്ടുപിന്നാലെ മൂത്ത പുത്രൻ ഖഡക് സിങ് അധികാരം ഏറ്റെടുത്തിരുന്നു.
എന്നാൽ അൽപ്പകാലത്തിനുള്ളിൽ ഖഡക്കിന്റെ മകൻ നാവോ നിഹാൽ സിങ് , ഡോഗ്ര സഹോദരൻമാരുടെ പിന്തുണയോടെ അദ്ദേഹത്തെ പുറത്താക്കി അധികാരത്തിലെത്തി.
രഞ്ജിത്തിന്റെ പിൻഗാമിയാവാൻ ഏറ്റവും യോഗ്യനെന്ന് തെളിയിച്ച നാവോ നിഹാൽ സിങ്  1840 അവസാനം ഒരു കെട്ടിടം ഇടിഞ്ഞുവീണ് കൊല്ലപ്പെട്ടു.
തുടർന്ന് ഖഡക് സിങ്ങിന്റെ ഭാര്യയും നാവോ നിഹാൽ സിങ്ങിന്റെ അമ്മയുമായ ചാന്ദ് കൗർ , ദർബാറിലെ പ്രമുഖരായിരുന്ന രണ്ട് സന്ധാവാലിയ സർദാർമാരുടെ പിന്തുണയിൽ ലാഹോറിന്രെ നിയന്ത്രണമേൽക്കുകയും നാവോ നിഹാലിന്റെ പിറക്കാനിരിക്കുന്ന കുഞ്ഞിന്റെ പ്രതിനിധിയായി ഭരണത്തിലെത്തുകയും ചെയ്തു.
എന്നാൽ സൈന്യത്തിന്റെ പിന്തുണയാർജ്ജിക്കാൻ ചാന്ദ് കൗറിനായില്ല.
സൈന്യത്തിന്റെ ഭൂരിഭാഗത്തിന്റെ പിന്തുണയുണ്ടായിരുന്ന ഷേർ സിങ് 1841-ൽ ലാഹോർ പിടിച്ചെടുത്ത് ചാന്ദ് കൗറിനെ പുറത്താക്കി.
1842-ൽ ചാന്ദ് കൗർ കൊല്ലപ്പെടുകയും ചെയ്തു.
രാജ്യകാര്യങ്ങളേക്കാളും വേഷഭൂഷാദികളിൽ ശ്രദ്ധചെലുത്തിയിരുന്നയാളായിരുന്നു ഷേർസിങ് എന്നാണ് വിലയിരുത്തപ്പെടുന്നത്.
എന്നിരുന്നാലും ഒന്നാം ആംഗ്ലോ-അഫ്ഗാൻ യുദ്ധകാലത്തെ സഹകരണത്തിന്റെ പേരിൽ ബ്രിട്ടീഷുകാർക്ക് അദ്ദേഹം പ്രിയപ്പെട്ടവനായി.
ദലീപ് സിങ് - സിഖ് സാമ്രാജ്യത്തിലെ അവസാനത്തെ രാജാവ് ജിന്ദൻ കൗർ
1843-ൽ ഒരു സൈന്യപരിശോധനക്കിടയിൽ ജീത് സിങ് സന്ധാവാലിയ , ഷേർ സിങ്ങിനെ കൊലപ്പെടുത്തി.
ദർബാറിലെ ബ്രിട്ടീഷ് അനുകൂല, ഡോഗ്ര വിരുദ്ധരായിരുന്നു സന്ധാവാലിയകൾ.
ഇക്കാലത്ത് ധിയാൻ സിങ് ഡോഗ്രയും കൊല്ലപ്പെട്ടു.
ഇതിനെത്തുടർന്ന് സൈന്യം അധികാരത്തിൽ ഇടപെടുകയും സന്ധാവാലിയകളെ ലാഹോറിൽനിന്നും തുരത്തുകയും ചെയ്തു.
രഞ്ജിത് സിങ്ങിന്റെ പ്രായപൂർത്തിയാവാത്ത പുത്രനായ ദലീപ് സിങ്ങിനെ മഹാരാജാവായും ഹീരാ സിങ് ഡോഗ്രയെ മുഖ്യമന്ത്രിയായും പ്രഖ്യാപിച്ചു.
ഫലത്തിൽ യഥാർത്ഥ അധികാരം കൊട്ടാരത്തിൽ നിന്ന്, സൈന്യത്തിന്റെ കൈവശമെത്തി.
ദലീപിന് 5 വയസ്സുമാത്രം പ്രായമായിരുന്നതിനാൽ അമ്മയായ ജിന്ദൻ കൗർ ആണ് റീജന്റായി ഭരണം നടത്തിയിരുന്നത്.
ഇക്കാലത്ത് കൊട്ടാരത്തിലെ ഉപജാപവൃത്തികൾ സജീവമാവുകയും ഭരണം താറുമാറാവുകയും ചെയ്തു.
ഇതിനിടെ ബ്രിട്ടീഷുകാർ സത്ലുജിനടുത്തേക്ക് പടനീക്കം ആരംഭിച്ചു.
ഇത് സൈന്യത്തിന്റെ പ്രാധാന്യം വീണ്ടും വർദ്ധിപ്പിക്കാൻ കാരണമായി.
സത്ലജിനിപ്പുറത്തുള്ള കസൂറിൽ പടയൊരുക്കം ശക്തമാക്കാനായി ഹീരാസിങ്ങും ഉത്തരവിട്ടു.
1844-ൽ ഹീരാ സിങ്ങും കൊല്ലപ്പെട്ടതോടെ മഹാറാണി ജിന്ദൻ സഭയുടെ നിയന്ത്രണമേറ്റു.
ജിന്ദന്റെ സഹോദരൻ ജവഹർ സിങ് ഉപദേഷ്ടാവായി .
ജിന്ദന്റെ കാമുകൻ രാജാ ലാൽ സിങ് , മംഗള എന്ന ദാസി എന്നിവർ ജിന്ദന്റെ സമീപവൃന്ദത്തിലെ അംഗങ്ങളായിരുന്നു.
ഇവർ ഭരണത്തിൽ കാര്യമായ സ്വാധീനം ചെലുത്തി.
ഇക്കാലത്ത് രഞ്ജിത് സിങ്ങിന്റെ പുത്രൻ മാരിലൊരാളായ പെഷവാർ സിങ്, ജിന്ദനെതിരെ പടനീക്കം നടത്തിയെങ്കിലും കൊല്ലപ്പെട്ടു.
ഈ കൊലപാതം ജവഹർ സിങ്ങാണ് നടത്തിയതെന്ന് സൈന്യം കരുതുകയും 1845 സെപ്റ്റംബറിൽ ജവഹർ സിങ് കൊല്ലപ്പെടുകയും ചെയ്തു.
ഇതോടെ രാജ്യത്തിന്റെ നിയന്ത്രണം സൈന്യപഞ്ചായത്ത് ഏറ്റെടുക്കുകയും ഖൽസ പന്ത് (വിശുദ്ധസമൂഹം) എന്ന പേരിൽ ഭരണം നടത്തുകയും ചെയ്തു.
ദിവാൻ ദിനനാഥ് അതിന്റെ വക്താവുമായി.
ഒന്നാം ആംഗ്ലോ-സിഖ് യുദ്ധം
പഞ്ചാബിലെ വഷളായ സ്ഥിതിഗതികൾ അവിടെ ആധിപത്യമുറപ്പിക്കാനുള്ള അവസരമായി ഇന്ത്യയിലെ ബ്രിട്ടീഷ് നേതൃത്വം കരുതി.
1845 അവസാനമായപ്പോഴേക്കും 40,000 സൈനികരും 94 വെടിക്കോപ്പുകളും അടങ്ങിയ ഒരു വൻസേനയെ ബ്രിട്ടീഷ് ഗവർണർ ജനറലായിരുന്ന ഹാഡിഞ്ച് പ്രഭൂ പഞ്ചാബ് അതിർത്തിയിലുടനീളം വിന്യസിക്കുകയും പ്രകോപനം സൃഷ്ടിക്കുകയും ചെയ്തു.
സിഖുകാരുടെ പ്രതിരോധശ്രമങ്ങളെ കടന്നുകയറ്റമായി വ്യാഖ്യാനിച്ച് 1845 ഡിസംബർ 13-ന് ഹാർഡിഞ്ച് യുദ്ധം പ്രഖ്യാപിച്ചു.
തൊട്ടടുത്തവർഷം ഫെബ്രുവരി മാസത്തിന്റെ തുടക്കം വരെ ഈ യുദ്ധം നീണ്ടുനിന്നു.
സിഖ് സേന മികച്ചതായിരുന്നെങ്കിലും വ്യക്തിതാൽപര്യങ്ങൾക്ക് പ്രാധാനം നൽകിയിരുന്ന വിവിധ നേതാക്കളുടെ കീഴിൽ വിഘടിച്ചുനിന്നിരുന്നതിനാൽ ബ്രിട്ടീഷുകാർ യുദ്ധം വിജയിച്ചു.
1846 ഫെബ്രുവരിയിൽ ബ്രിട്ടീഷ് പട്ടാളം സിഖ് തലസ്ഥാനമായ ലാഹോറിൽ കടന്ന് ആധിപത്യം സ്ഥാപിച്ചു.
1846 മാർച്ച് 9-ന് ഒപ്പുവക്കപ്പെട്ട ലാഹോർ സമാധാനസന്ധി പ്രകാരം പഞ്ചാബ്, ബ്രിട്ടീഷ് ഇന്ത്യയുടെ ആശ്രിതരാജ്യമായി.
പഞ്ചാബിന്റെ കിഴക്കൻ പ്രദേശങ്ങൾ ഈ കരാറിന്റെ ഭാഗമായും പിന്നീട്, യുദ്ധത്തിന്റെ നഷ്ടപരിഹാരമായും ബ്രിട്ടീഷുകാർക്ക് കൈമാറേണ്ടിവന്നു.
സിഖ് സാമ്രാജ്യവും ബ്രിട്ടീഷ് ഇന്ത്യയുമായുള്ള അതിർത്തി, സത്ലുജ് നദിയിൽ നിന്ന് ബിയാസ് നദിയിലേക്ക് നീങ്ങി.
ലാഹോറിൽ ബ്രിട്ടീഷ് റെസിഡന്റിന്റെ നിയമനവും 1846 മുഴുവൻ ബ്രിട്ടീഷ് സൈന്യത്തിന്റെ സാന്നിദ്ധ്യവും അനുവദിക്കേണ്ടിവന്നു.
ഹെൻറി ലോറൻസ് ലാഹോറിലെ ബ്രിട്ടീഷ് റെസിഡന്റായി സ്ഥാനമേറ്റു.
രഞ്ജിത് സിങ്ങിന്റെ മരണശേഷം ജമ്മുവിൽ പിടിയുറപ്പിച്ച് സ്വതന്ത്രഭരണം ആരംഭിച്ച ഗുലാബ് സിങ് , ബ്രിട്ടീഷുകാരുമായി ചങ്ങാത്തത്തിലേർപ്പെട്ട്, യുദ്ധാനന്തരം ബ്രിട്ടീഷുകാർക്ക് കൈമാറപ്പെട്ട കശ്മീരടക്കമുള്ള മലമ്പ്രദേശങ്ങൾ അവരിൽനിന്ന് 75 ലക്ഷം രൂപക്ക് വാങ്ങുകയും ഗുലാബ് സിങ്ങിനെ ജമ്മുവിന്റെയും കശ്മീരിന്റെയും രാജാവായി ബ്രിട്ടീഷുകാർ അംഗീകരിക്കുകയും ചെയ്തു.
അമൃത്സർ കരാർ പ്രകാരമാണ് ഈ കൈമാറ്റം നടന്നത്.
ബ്രിട്ടീഷ് നിയന്ത്രണത്തിനുകീഴിൽ ബ്രിട്ടീഷ് ഗവർണർ ജനറൽ ഹെൻറി ഹാർഡിഞ്ച് ഹെൻറി ലോറൻസ് - പഞ്ചാബിലെ ആദ്യത്തെ ബ്രിട്ടീഷ് റെസിഡന്റ്
യുദ്ധാനന്തരം ദലീപ് സിങ്ങിനെ പഞ്ചാബ് രാജാവായും റാണി ജിന്ദൻ കൗറിനെ പ്രായപൂർത്തിയാകാത്ത ദലീപിന്റെ റീജന്റായിത്തുടരാനും ലാൽ സിങ്ങിനെ അവരുടെ മന്ത്രിയായും ബ്രിട്ടീഷുകാർ അംഗീകരിച്ചെങ്കിലും, ഭരണതീരുമാനങ്ങൾ ബ്രിട്ടീഷ് റെസിഡന്റിന്റെ ഉപദേശപ്രകാരം മാത്രം കൈക്കൊള്ളണമെന്ന് വ്യവസ്ഥയായി.
ഹസാരയുൾപ്പടെയുള്ള ചില പ്രദേശങ്ങളുടെ ഭരണം ബ്രിട്ടീഷ് പ്രതിനിധികൾ നേരിട്ട് നടത്തി.
ലാഹോർ കരാർ പ്രകാരം 1846-നുശേഷം ബ്രിട്ടീഷ് സൈന്യം പഞ്ചാബിൽ നിന്ന് പിൻമാറാൻ വ്യവസ്ഥയുണ്ടായിരുന്നു.